ได้ไปถอดยังคุมกำเนิดมา แพทย์ที่ทำการผ่าแจ้งว่าไม่ให้แกะแผลเลยเป็นเวลา7วัน แต่พอเข้าวันที่2มีเลือดซึมออกมาที่ผ้าปิดแผล และซึมออกมาเรื่อยๆ และบริเวณรอบที่ปิดแผลกันน้ำเริ่มมีอาการช้ำๆเหลืองๆ ปวดแขนและแสบแผลมาก อยากถามคุณว่า สามารถไปโรงพยาบาลตามสิทธิ์ หรือคลินิกใกล้บ้านเพื่อแกะแผลออกมาล้างแผลได้ไหมหรือไม่คะ หรือควรปิดแผลไว้ให้ครบกำหนดตามคุณที่ผ่าแจ้ง ปล.ทางโรงพยาบาลไม่ได้จ่ายยาฆ่าเชื้อ แก้อักเสบ หรืออะไรให้เลย
สวัสดีค่ะ หลังจากการถอดยาคุมชนิดฝังนั้น อาจจะมีแผลเล็กๆตรงบริเวณต้นแขน ซึ่งส่วนใหญ่แผลควรจะดีขึ้นและสมานกันได้เองภายในประมาณ 1-2 สัปดาห์ ช่วงวันแรกๆ อาจจะมีอาการปวด บวม แดงที่แขนได้ และอาจจะยังไม่มีประจำเดือนมา ซึ่งบ่งบอกว่ายังไม่มีการตกไข่ได้นาน 3-6 เดือนขึ้นกับบุคคลในช่วงนี้ให้ปิดแผลไว้ 7 วันตามที่แพทย์แนะนำก่อน แต่หากว่ามีอาการปวดและแสบแผลมาก หรือสังเกตเห็นสารคัดหลั่งผิดปกติออกจากแผล ควรไปพบแพทย์หรือไปที่คลินิกใกล้บ้านเพื่อเปิดแผลออกมาดูก่อนได้ว่าควรต้องได้รับการดูแลอย่างไรต่อไป เช่นแผลอาจชื้นแฉะจากน้ำเข้าทำให้ระคายเคือง ก็อาจเปลี่ยนอุปกรณ์ปิดแผล หรือถ้าแผลมีอาากรของการติดเชื้อ ก็ควรได้รับยาฆ่าเชื้อจากแพทย์ร่วมด้วย